पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना टेस्टिंग के लिए प्रदेश में खुले 3 नए मेडिकल काॅलेज में आरटीपीसीआर जांच के लिए वाॅयराेलाॅजी लैब बनाए गए, लेकिन जांच के मामले में काेरबा पिछड़ गया। इसकी वजह यह है कि प्रशिक्षित स्टाॅफ अब तक तैयार नहीं हुए हैं। हालांकि स्वास्थ्य विभाग लैब काे इस सप्ताह शुरू करने की तैयारी में जुटा है। काेराेना संक्रमण रोकने टेस्टिंग व ट्रीटमेंट पर जाेर दे रहे हैं। अधिकांश मामलाें में वायरस काेविड टेस्ट के एंटीजन पद्धति में भी पकड़ में नहीं आ रहा है। ऐसे में मरीजाें के सैंपल का आरटीपीसीआर टेस्ट जरूरी है, लेकिन इसके लिए जिले में व्यवस्था नहीं थी।
एक माह पहले प्रदेश में 3 नए मेडिकल काॅलेज में सरकार ने आरटीपीसीआर जांच की सुविधा के लिए कवायद शुरू की। इसमें काेरबा भी शामिल है। जिला अस्पताल के मेडिकल काॅलेज हाॅस्पिटल बनने के बाद यहां आरटीपीसीआर जांच के लिए वाॅयराेलाॅजी लैब तैयार किया गया, लेकिन जांच शुरू करने में काेरबा मेडिकल काॅलेज कांकेर और महासमुंद से पिछड़ गया। दाेनाें जिले के मेडिकल काॅलेज के वाॅयराेलाॅजी लैब में शुक्रवार से आरटीपीसीआर जांच की सुविधा शुरू हाे गई है।
स्वास्थ्य विभाग ने भर्ती के लिए मंगवाए आवेदन, ताकि स्टाफ संक्रमित हो तो नई भर्ती से जांच न रुके
रायगढ़ भेज रहे सैंपल, रिपाेर्ट आने में लग रहा एक सप्ताह
जिले में आरटीपीसीआर जांच की सुविधा नहीं हाेने से प्रतिदिन औसतन 300 मरीजाें का सैंपल रायगढ़ भेज रहे हंै। यहां के वाॅयराेलाॅजी लैब में पहले ही दबाव है। इससे जांच में देरी हाेती है। इससे आरटीपीसीआर रिपाेर्ट आने में हफ्ताभर का समय लग रहा है। इस तरह काेविड हाेने की पुष्टि में देरी की वजह से ज्यादातर मामले में मरीजाें की तबियत बिगड़ जाती है, जिससे खतरा बढ़ जाता है। वहीं ऐसे मरीजाें से दूसराें के संक्रमित हाेने की संभावना बनी रहती है।
ट्रेनिंग लेने गए स्टाॅफ हुए संक्रमित, इसलिए हो रही देर
मेडिकल काॅजेज हाॅस्पिटल जिला अस्पताल के वाॅयराेलाॅजी लैब में आरटीपीसीआर जांच अप्रैल में ही शुरू हाे जाती। इसके लिए दाे बार अलग-अलग स्टाॅफ काे ट्रेनिंग लेने रायगढ़ भेजा था। दाेनाें बार ट्रेनिंग के दाैरान वे संक्रमित हाे गए। तीसरी बार स्टाॅफ काे रायपुर भेजा है। यहां से इस सप्ताह स्टाॅफ आ जाएंगे। इसके साथ जांच शुरू हाेगी। आगे वाॅयराेलाॅजी लैब के स्टाॅफ संक्रमित हाेने के बाद जांच पर असर न पड़े, इसलिए अतिरिक्त स्टाॅफ भर्ती कर रहे हैं।
8 घंटे लैब चलाने पर 500 सैंपल की रिपाेर्ट मिल जाएगी
मेडिकल काॅलेज के एक अधिकारी के मुताबिक वाॅयराेलाॅजी लैब स्टाॅफ की कमी की वजह से अभी शुरूआत में एक शिफ्ट में चलाया जाएगा। जिसमें 8 घंटे के दाैरान 500 सैंपल का जांच कर रिपाेर्ट मिल जाएगा। आगे संक्रमित स्टाॅफ के ठीक हाेेने के बाद दाे से तीन शिफ्ट में टेस्टिंग की जाएगी। जिससे प्रतिदिन डेढ़ हजार सैंपल की टेस्टिंग हाे सकेगी। जिले में आरटीपीसीआर टेस्ट का हाेना काेराेना संक्रमण राेकथाम में अहम साबित हाेगा।
कर्मचारियाें के काेविड पाॅजिटिव हाेने से हुई देरी
काेरबा मेडिकल काॅलेज के डीन डाॅ. वायडी बड़गैय्या के मुताबिक वाॅयराेलाॅजी लैब बनकर पूरी तरह तैयार हाे गया है। अब तक लैब में आरटीपीसीआर टेस्ट शुरू हाे जाती, लेकिन इसके लिए पहले ट्रेनिंग लेने भेजे गए कर्मचारियाें के काेविड पाॅजिटिव हाेने की वजह से देरी हुई है। एक टीम अभी रायपुर मेडिकल काॅलेज में ट्रेनिंग ले रही है। उनके लाैटते ही आरटीपीसीआर टेस्ट होने लगेगा।
आरटीपीसीआर जांच हफ्तेभर में हाेगी शुरू
कलेक्टर किरण काैशल के मुताबिक जिले में टेस्टिंग बढ़ाने आरटीपीसीआर जांच के लिए वाॅयराेलाॅजी लैब की स्थापना की जा चुकी है। यहां के इंचार्ज समेत स्टाॅफ की ट्रेनिंग चल रही है। ट्रेनिंग पूरी हाेने के बाद हफ्तेभर के भीतर लैब में आरटीपीसीआर जांच शुरू हाे जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn